Mor una passatgera d'un autobús per una frenada de cop per evitar un atropellament - Regió7 :: El Diari de la Catalunya Central
Mor una passatgera d'un autobús per una frenada de cop per evitar un atropellament
Vuit persones més han resultat ferides lleus
acn | barcelona 12.12.2019 | 21:24
Un autobús de TMB ACN
Un autobús de TMB
Una dona de 81 anys ha mort aquest dijous poc abans de les dues del migdia en caure dins d'un autobús de TMB, a l'Eixample de Barcelona, el conductor del qual ha hagut de frenar de cop per evitar un atropellament, segons ha informat l'Ajuntament. El vehicle, que feia el trajecte de la línia V-21, ha hagut de frenar per evitar l'atropellament d'un vianant a l'altura del número 181 del carrer de la Marina. La maniobra ha provocat la caiguda de diversos passatgers, entre ells la víctima, que ha estat traslladada a l'hospital, on ha mort a causa del cop. Vuit passatgers més han resultat ferits lleus. En el que portem d'any han mort 22 persones en accidents de trànsit a Barcelona, segons el consistori.
L'Ajuntament de Barcelona ha lamentat la mort de la dona, la primera al transport públic d'aquest 2019, i ha traslladat el condol a la família i amics. A banda ha refermat el compromís per reduir les víctimes d'accidents de trànsit a la ciutat.